Държавен вестник, бр. 9, 2000 г., стр. 19

Б Р О Й 9
Д Ъ Р Ж А В Е Н   В Е С Т Н И К
С Т Р .  1 9
човека и основните свободи, принципите, за-
легнали в Конвенцията за статута на бежанци-
те от 28.VII.1951 г., изменена с Протокола от
31.I.1967 г., и по други приложими международ-
ни документи, отнасящи се до правния статут
на граждани на трети страни,
се договориха, както следва:
Член 1
Определения
За целите на тази спогодба се използуват
следните определения:
1. “Гражданин на трета държава” означава
лице, което не е нито български, нито норвеж-
ки гражданин.
2. “Разрешение за влизане” е виза, разрешение
за пребиваване или друг вид документ, съгласно
който гражданин на трета държава има право да
влезе на територията на една от страните.
3. “Замолена страна” е страна, която следва да
приеме обратно всяко лице, което влиза или пре-
бивава без разрешение на територията на другата
страна или да му разреши да влезе отново на ней-
на територия, по молба на другата страна.
4. “Молеща страна” е страна, която отправя
молба към другата страна да приеме обратно
лицето при влизане или когато пребивава неза-
конно на нейна територия или да му разреши да
премине през своята територия във връзка с
изпълнението на заповед за експулсиране или
за отказване на влизане или пребиваване.
Член 2
Обратно приемане на собствени граждани
1. При положение, че гражданството на едно
лице е доказано или с основание се предполага,
всяка страна без никакви допълнителни фор-
малности приема обратно своя гражданин, кой-
то влиза, е влязъл или пребивава на територи-
ята на другата страна без разрешение.
2. При нужда замолената страна издава не-
забавно на лицето, което подлежи на обратно
приемане, документи за пътуване, необходими
за неговото репатриране.
3. Ако последваща проверка установи, че об-
ратно приетото лице е било гражданин на трета
държава, когато е напуснало територията на мо-
лещата страна, и при положение, че чл. 3 или 4 на
тази спогодба не могат да бъдат приложени, моле-
щата страна незабавно приема обратно това лице.
Член 3
Обратно приемане на гражданин на трета
държава, на когото е било отказано влизане
Всяка страна без никакви допълнителни
формалности приема обратно гражданин на
трета държава, на когото при пристигането е
било отказано влизане на територията на дру-
гата страна, когато е доказано или може с осно-
вание да се предполага, че гражданинът на тре-
та държава е пристигнал директно от терито-
рията на замолената страна. Връщането на граж-
данина на трета държава се извършва незабав-
но с първото възможно транспортно средство.
Член 4
Обратно приемане на гражданин на трета
 държава от страната, носеща отговорност
за влизането
1. По молба всяка страна приема обратно и
гражданин на трета държава, който е влязъл неза-
конно на територията на другата страна, когато е
доказано или може с основание да се предполага,
че гражданинът на третата държава е пристигнал
директно от територията на замолената страна.
2. Ако гражданин на трета държава, присти-
гащ на територията на молещата страна, не отго-
варя на условията за влизане или пребиваване и
ако този гражданин притежава валидно разреше-
ние за влизане, издадено от замолената страна,
тази страна приема обратно гражданина на тре-
тата държава по молба на молещата страна. В
случай, че и двете страни са издали разрешение за
влизане, отговорността е на страната, чието раз-
решение за влизане изтича последно.
3. Всяка страна по молба на другата страна
приема обратно лице без гражданство, което
влиза или е влязло на територията на другата
страна с пътен документ, който му дава право
да се върне в страната, която е издала гореспо-
менатия документ. Същото се прилага по отно-
шение на лице без гражданство, което непос-
редствено преди влизането на територията на
молещата страна законно е пребивавало на
територията на замолената страна.
Член 5
Процедури по обратно приемане и срокове
1. Замолената страна отговаря незабавно на
молбата за обратно приемане и във всички слу-
чаи най-късно до 15 дни.
2. Двете страни поемат задължението да осъ-
ществят незабавно процедурата по обратно при-
емане по отношение на лицето, чието приемане
обратно е договорено, и във всички случаи до един
месец от даването на съгласие. По молба на мо-
лещата страна този срок може да бъде продъл-
жен при възникване на каквито и да било пробле-
ми от правно или практическо естество.
Член 6
Срокове на изтичане на задължението
за обратно приемане
Молба за обратно приемане по чл. 4 се пред-
ставя на компетентния орган на замолената
страна незабавно и във всеки случай не по-къс-
но от една година, след като компетентният
орган на молещата страна е установил незакон-
ното влизане или присъствие на гражданина на
трета държава на своя територия.
Член 7
Транзит
1. Всяка страна при молба разрешава транзит-
но преминаване през своята територия във връз-
ка с изпълнението на заповед за експулсиране
или за отказване на влизане или пребиваване,
издадена от компетентен орган на другата стра-
на, при положение, че е осигурено приемането в
държавата—цел на пътуването. Замолената стра-
на може да изиска присъствието на представител